Forslag til RÅDETS AFGØRELSE om den holdning, Fællesskabet skal indtage i Associeringsudvalget, der blev oprettet ved Europaaftalen mellem De Europæiske Fællesskaber og deres medlemsstater på den ene side og Den Tjekkiske Republik på den anden side, vedrørende vedtagelsen af et regionalstøttekort, som vil blive lagt til grund for vurderingen af regionalstøtte ydet af Den Tjekkiske Republik

(forelagt af Kommissionen)

BEGRUNDELSE

1. Dette er et forslag om vedtagelse af et regionalstøttekort, som vil blive lagt til grund for vurderingen af regionalstøtte ydet af Den Tjekkiske Republik.

I artikel 64, stk. 4, litra a), i Europaaftalen anerkendte parterne, at al offentlig støtte ydet af Den Tjekkiske Republik i de første fem år efter aftalens ikrafttræden skal vurderes under hensyntagen til, at Den Tjekkiske Republik betragtes som et område svarende til de områder i Fællesskabet, der er beskrevet i artikel 87, stk. 3, litra a), i traktaten om oprettelse af Det Europæiske Fællesskab.

Den 8. marts 2001 traf Associeringsrådet EU-Den Tjekkiske Republik afgørelse nr. 3/2001 om forlængelse med fem år af den periode, hvor Den Tjekkiske Republik skal betragtes som et område svarende til de områder i Fællesskabet, der er omhandlet i artikel 87, stk. 3, litra a), i traktaten om oprettelse af Det Europæiske Fællesskab. Afgørelsen blev anvendt fra den 1. januar 1997 og udløb den 31. december 2001.

I henhold til artikel 2 i afgørelse nr. 3/2001 forelægger Den Tjekkiske Republik senest seks måneder efter vedtagelsen af afgørelsen Europa-Kommissionen oplysninger om BNP pr. indbygger harmoniseret på NUTS II-niveau. På grundlag heraf har Den Tjekkiske Republiks tilsynsmyndighed for statsstøtte (kontoret for beskyttelse af økonomisk konkurrence) og Europa-Kommissionen i fællesskab vurderet regionernes støtteberettigelse og den dertil svarende maksimale støtteintensitet med henblik på at opstille et regionalstøttekort på basis af Fællesskabets retningslinjer for statsstøtte med regionalt sigte [1].

[1] EFT C 74 af 10.3.1998, s. 9.

Under henvisning til artikel 4, stk. 2, i gennemførelsesbestemmelserne til reglerne for statsstøtte i Europaaftalen har man skønnet, at regionalstøttekortets gyldighed bør omfatte perioden fra den 31. december 2001, som er udløbsdatoen for den periode, hvor Den Tjekkiske Republik betragtes som et område svarende til de områder i Fællesskabet, som er beskrevet i traktatens artikel 87, stk. 3, litra a), jf. afgørelse nr. 3/2001 truffet af Associeringsrådet EU-Den Tjekkiske Republik den 8. marts 2001, til datoen for tiltrædelsen, dog senest til den 31. december 2006. Angivelsen af den 31. december 2006 som slutdato er vigtig for at sikre tidsmæssig overensstemmelse med kortene for de nuværende medlemsstater, som alle (med undtagelse af kortet for Tyskland) udløber på den dato, og af hensyn til programmeringen af strukturfondsstøtten.

2. I henhold til Fællesskabets retningslinjer for statsstøtte med regionalt sigte er betingelserne for at kunne fravige bestemmelserne i traktatens artikel 87, stk. 3, litra a), opfyldt, hvis området - der svarer til en geografisk enhed på NUTS II-niveau - har et bruttonationalprodukt pr. indbygger målt i købekraftstandarder (BNP/KKS) på under 75 % af EU-gennemsnittet. I regioner, der falder ind under traktatens artikel 87, stk. 3, litra a), må regionalstøttens intensitet ikke overstige 50 % nettosubventionsækvivalent (NSÆ), undtagen i regionerne i den yderste periferi, hvor den kan være op til 65 % NSÆ. I NUTS II-regioner, der er støtteberettigede i henhold til artikel 87, stk. 3, litra a), og hvor BNP/KKS pr. indbygger overstiger 60 % af EU-gennemsnittet, må regionalstøttens intensitet ikke overstige 40 % NSÆ, undtagen i regionerne i den yderste periferi, hvor den må udgøre 50 % NSÆ. Tallene for BNP/KKS for hver region samt for EU-gennemsnittet, der skal anvendes til analysen, skal referere til gennemsnittet i de sidste tre år, for hvilke der foreligger statistikker.

Ligeledes i henhold til Fællesskabets retningslinjer for statsstøtte med regionalt sigte fastsættes der i hver medlemsstat et nationalt loft for befolkningsdækningen i regioner, der er støtteberettigede i henhold til artikel 87, stk. 3, litra c). Loftet fastsættes så højt, at det vil kunne omfatte alle regioner, der netop har mistet deres litra a)-status, samt alle tyndtbefolkede områder. For visse af de regioner, der mister deres litra a)-status efter en revision af regionalstøttekortene og får litra c)-status, kan Kommissionen i en overgangsperiode på fire år acceptere, at de støtteintensitetslofter, som de pågældende regioner ville have være berettiget til under litra a), reduceres gradvist - lineært eller i hurtigere tempo - til de har nået det intensitetsloft, der svarer til deres nye status.

I regioner, der falder ind under traktatens artikel 87, stk. 3, litra c), må regionalstøtteloftet ikke overstige 20 % NSÆ, undtagen i tyndtbefolkede områder eller i regionerne i den yderste periferi, hvor loftet kan være op til 30 % NSÆ. I regioner, der er støtteberettigede i henhold til artikel 87, stk. 3, litra c), som både har højere BNP/KKS og lavere arbejdsløshedsprocent end de respektive EU-gennemsnit, må regionalstøttens intensitet ikke overstige 10 % NSÆ, undtagen i tyndtbefolkede områder eller i regionerne i den yderste periferi, hvor den kan være op til 20 % NSÆ. Undtagelsesvis kan der for regioner, som er omfattet af loftet på 10 % NSÆ, accepteres en støtteintensitet, der er højere, men ikke overskrider det normale loft på 20 %, hvis det drejer sig om regioner (på NUTS-III niveau eller derunder), som støder op mod en region med litra a)-status. Også her skal tallene for BNP/KKS for hver region samt for EU-gennemsnittet, der skal anvendes til analysen, referere til gennemsnittet i de sidste tre år, for hvilke der foreligger statistikker.

Hvis det drejer sig om støtte til små og mellemstore virksomheder [2] kan ovennævnte støtteintensitetslofter hæves med 15 procentpoint bruttosubventionsækvivalent (BSÆ) i regioner med litra a)-status og med 10 procentpoint BSÆ i regioner med litra c)-status.

[2] EFT L 107 af 30.4.1996, s. 4.

Disse lofter udgør de øvre grænser for den samlede støtte, hvis der samtidig ydes støtte fra flere regionalstøtteordninger, uanset om støtten ydes med lokale, regionale eller nationale midler eller fællesskabsmidler. Inden for disse lofter tilpasses støtteintensiteten til de pågældende regionale problemers omfang og størrelse, som bør vurderes i sammenhæng med situationen i EU og i de lande, som EU har indgået Europaaftaler med.

3. Den Tjekkiske Republik består af otte NUTS II-regioner. Ifølge de statistiske data, der foreligger for årene 1998-2000, har én af disse (Prag) et BNP/KKS pr. indbygger på over 75 % af EU-gennemsnittet. Prag-regionen, som også udgør en enkelt NUTS III-region, var imidlertid støtteberettiget i henhold til artikel 87, stk. 3, litra a), indtil 31. december 2001 og kan derfor betragtes som en region, der netop har mistet sin litra a)-status. Ifølge samme statistiske data har de syv andre tjekkiske NUTS II-regioner alle et BNP/KKS pr. indbygger på under 60 % af EU-gennemsnittet.

4. I det foreslåede regionalstøttekort er der derfor blevet tildelt litra a)-status til alle NUTS II-regioner undtagen Prag. Lofterne for regionalstøttens intensitet er fastsat således:

50 % NSÆ i NUTS II-regionerne Stiední echy og Moravskoslezsko,

49 % NSÆ i NUTS II-regionerne Severozápad and Strední Morava,

48 % NSÆ i NUTS II-regionerne Severovýchod and Jihovýchod og

46 % NSÆ i NUTS II-regionen Jihozápad.

De ovennævnte lofter hæves med 15 procentpoint BSÆ, hvis det drejer sig om støtte til små og mellemstore virksomheder.

5. NUTS II-regionen Prag, der er en tidligere litra a)-region, tildeles litra c)-status. Da Den Tjekkiske Republik ikke ønsker at benytte sig af muligheden for at reducere støtteintensiteten gradvist i en overgangsperiode, og da Prag også er en NUTS III-region, der støder op mod regioner med litra a)-status, fastsættes regionalstøttens intensitetsloft til 20 % NSÆ. Det ovennævnte loft hæves med 10 procentpoint BSÆ, hvis det drejer sig om støtte til små og mellemstore virksomheder.

6. Den Tjekkiske Republiks tilsynsmyndighed for statsstøtte (kontoret for beskyttelse af økonomisk konkurrence) og Europa-Kommissionen har i fællesskab vurderet det foreslåede regionalstøttekort for Den Tjekkiske Republik (regionernes støtteberettigelse og de tilsvarende maksimale støtteintensiteter) og konkluderet, at det er i overensstemmelse med Fællesskabets retningslinjer for regional statsstøtte.

7. Kommissionen forelægger hermed det fælles forslag for Rådet og anmoder Rådet om at vedtage vedlagte forslag til Associeringsudvalgets afgørelse.

2003/0183 (ACC)

Forslag til RÅDETS AFGØRELSE om den holdning, Fællesskabet skal indtage i Associeringsudvalget, der blev oprettet ved Europaaftalen mellem De Europæiske Fællesskaber og deres medlemsstater på den ene side og Den Tjekkiske Republik på den anden side, vedrørende vedtagelsen af et regionalstøttekort, som vil blive lagt til grund for vurderingen af regionalstøtte ydet af Den Tjekkiske Republik

RÅDET FOR DEN EUROPÆISKE UNION HAR-

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum, og stk. 2, andet afsnit,

under henvisning til forslag fra Kommissionen [3], og

[3] EFT C [...] af [...], s. [...]

ud fra følgende betragtninger:

(1) De Europæiske Fællesskaber og deres medlemsstater indgik Europaaftalen med Den Tjekkiske Republik i oktober 1993.

(2) I artikel 64, stk. 4, litra a), i Europaaftalen anerkendte parterne, at al offentlig støtte ydet af Den Tjekkiske Republik i de første fem år efter aftalens ikrafttræden skal vurderes under hensyntagen til, at Den Tjekkiske Republik betragtes som et område svarende til de områder i Fællesskabet, der er beskrevet i artikel 92, stk. 3, litra a), i traktaten om oprettelse af Det Europæiske Økonomiske Fællesskab.

(3) I henhold til artikel 4, stk. 2, i gennemførelsesbestemmelserne til reglerne for statsstøtte i Europaaftalen, som vedtaget ved afgørelse nr. 1/98 truffet af Associeringsrådet EU-Den Tjekkiske Republik den 24. juni 1998, foretager tilsynsmyndighederne i fællesskab en bedømmelse af den maksimale støtteintensitet og den specifikke regionale dækningsgrad for områder, hvor der kan ydes national regional bistand. De forelægger et fælles forslag for Associeringsudvalget, der træffer afgørelse herom.

(4) I henhold til artikel 2 i afgørelse nr. 3/2001 truffet af Associeringsrådet EU-Den Tjekkiske Republik den 8. marts 2001 om forlængelse med fem år af den periode, hvor Den Tjekkiske Republik skal betragtes som et område svarende til de områder i Fællesskabet, der er omhandlet i artikel 87, stk. 3, litra a), i traktaten, forelægger Den Tjekkiske Republik senest seks måneder efter vedtagelsen af afgørelsen Europa-Kommissionen oplysninger om BNP pr. indbygger harmoniseret på NUTS II-niveau.

(5) Den Tjekkiske Republiks tilsynsmyndighed for statsstøtte og Europa-Kommissionen har i fællesskab vurderet regionernes støtteberettigelse og den dertil svarende maksimale støtteintensitet med henblik på at opstille et regionalstøttekort på basis af Fællesskabets retningslinjer for statsstøtte med regionalt sigte [4].

[4] EFT C 74 af 10.3.1998, s. 9.

(6) I henhold til artikel 4, stk. 2, i gennemførelsesbestemmelserne sammenholdt med artikel 2, tredje punktum, i Associeringsrådet EU-Den Tjekkiske Republiks afgørelse nr. 3/2001 forelægges et fælles forslag for Associeringsudvalget, der træffer afgørelse derom.

(7) I henhold til Fællesskabets retningslinjer for statsstøtte med regionalt sigte er betingelserne for at kunne fravige bestemmelserne i traktatens artikel 87, stk. 3, litra a), opfyldt, hvis området - der svarer til en geografisk enhed på NUTS II-niveau - har et bruttonationalprodukt (BNP) pr. indbygger målt i købekraftstandarder (KKS) på under 75 % af EU-gennemsnittet.

(8) I regioner, der falder ind under traktatens artikel 87, stk. 3, litra a), må regionalstøttens intensitet ikke overstige 50 % NSÆ, undtagen i regionerne i den yderste periferi, hvor den kan være op til 65 % NSÆ. I NUTS II-regioner, der er støtteberettigede i henhold til artikel 87, stk. 3, litra a), og hvor BNP/KKS pr. indbygger overstiger 60 % af EU-gennemsnittet, må regionalstøttens intensitet ikke overstige 40 % NSÆ, undtagen i regionerne i den yderste periferi, hvor den kan være op til 50 % NSÆ.

(9) Tallene for BNP/KKS for hver region samt for EU-gennemsnittet, der skal anvendes til analysen, skal referere til gennemsnittet i de sidste tre år, for hvilke der foreligger statistikker.

(10) Med en øvre grænse på 75 % NSÆ kan ovennævnte lofter eventuelt hæves med 15 procentpoint brutto, hvis det drejer sig om statsstøtte til små og mellemstore virksomheder [5] i litra a)-regioner.

[5] EFT L 107 af 30.4.1996, s. 4.

(11) Ligeledes i henhold til Fællesskabets retningslinjer for statsstøtte med regionalt sigte fastsættes der i hver medlemsstat et nationalt loft for befolkningsdækningen i regioner, der er støtteberettigede i henhold til artikel 87, stk. 3, litra a). Loftet fastsættes så højt, at det vil kunne omfatte alle regioner, der netop har mistet deres litra a)-status, samt alle tyndtbefolkede områder. For visse af de regioner, der mister deres litra a)-status efter en revision af regionalstøttekortene og får litra c)-status, kan Kommissionen i en overgangsperiode på fire år acceptere, at de støtteintensitetslofter, som de pågældende regioner ville have være berettiget til under litra a), reduceres gradvist - lineært eller i hurtigere tempo - til de har nået det intensitetsloft, der svarer til deres nye status.

(12) I regioner, der falder ind under traktatens artikel 87, stk. 3, litra c), må regionalstøtteloftet ikke overstige 20 % NSÆ, undtagen i tyndtbefolkede områder eller i regionerne i den yderste periferi, hvor loftet kan være op til 30 % NSÆ. I regioner, der er støtteberettigede i henhold til artikel 87, stk. 3, litra c), som både har højere BNP/KKS og lavere arbejdsløshedsprocent end de respektive EU-gennemsnit, må regionalstøttens intensitet ikke overstige 10 % NSÆ, undtagen i tyndtbefolkede områder eller i regionerne i den yderste periferi, hvor den kan være op til 20 % NSÆ. Undtagelsesvis kan der for regioner, som er omfattet af loftet på 10 % NSÆ, accepteres en støtteintensitet, der er højere, men ikke overskrider det normale loft på 20 %, hvis det drejer sig om regioner (på NUTS-III niveau eller derunder), som støder op mod en region med litra a)-status. Også her skal tallene for BNP/KKS for hver region samt for EU-gennemsnittet, der skal anvendes til analysen, referere til gennemsnittet i de sidste tre år, for hvilke der foreligger statistikker.

(13) Med en øvre grænse på 30 % NSÆ kan ovennævnte lofter eventuelt hæves med 10 procentpoint BSÆ, hvis det drejer sig om statsstøtte til små og mellemstore virksomheder [6] i litra c)-regioner.

[6] EFT L 107 af 30.4.1996, s. 4.

(14) Disse lofter udgør de øvre grænser for den samlede støtte, hvis der samtidig ydes støtte fra flere regionalstøtteordninger, uanset om støtten ydes med lokale, regionale eller nationale midler eller fællesskabsmidler. Inden for disse lofter tilpasses støtteintensiteten til de pågældende regionale problemers omfang og størrelse, som bør vurderes i sammenhæng med situationen i EU og i de lande, som EU har indgået Europaaftaler med.

(15) Den Tjekkiske Republik består af otte NUTS II-regioner. Ifølge de statistiske data, der foreligger for årene 1998-2000, har én af disse (Prag) et BNP/KKS pr. indbygger på over 75 % af EU-gennemsnittet. Prag-regionen, som også udgør en enkelt NUTS III-region, var imidlertid støtteberettiget i henhold til artikel 87, stk. 3, litra a), indtil 31. december 2001 og kan derfor betragtes som en region, der netop har mistet sin litra a)-status. Ifølge samme statistiske data har de syv andre tjekkiske NUTS II-regioner alle et BNP/KKS pr. indbygger på under 60 % af EU-gennemsnittet.

(16) I det foreslåede regionalstøttekort er der derfor tildelt litra a)-status til alle NUTS II-regioner undtagen Prag. Lofterne for regionalstøttens intensitet er fastsat således: 50 % NSÆ i NUTS II-regionerne Stiední echy og Moravskoslezsko, 49 % NSÆ i NUTS II-regionerne Severozápad and Strední Morava, 48 % NSÆ i NUTS II-regionerne Severovýchod and Jihovýchod og 46 % NSÆ i NUTS II-regionen Jihozápad. De ovennævnte lofter hæves med 15 procentpoint BSÆ, hvis det drejer sig om støtte til små og mellemstore virksomheder.

(17) NUTS II-regionen Prag, der er en tidligere litra a)-region, tildeles litra c)-status. Da Den Tjekkiske Republik ikke ønsker at benytte sig af muligheden for at reducere støtteintensiteten gradvist i en overgangsperiode, og da Prag også er en NUTS III-region, der støder op mod regioner med litra a)-status, fastsættes det regionale støtteintensitetsloft til 20 % NSÆ. Det ovennævnte loft hæves med 10 procentpoint brutto, hvis det drejer sig om støtte til små og mellemstore virksomheder.

(18) Den maksimale tilladte støtteintensitet i hver af de ovennævnte regioner som fastsat efter fælles vurdering af Den Tjekkiske Republiks tilsynsmyndighed for statsstøtte og Europa-Kommissionen er i overensstemmelse med Fællesskabets retningslinjer for statsstøtte med regionalt sigte -

TRUFFET FØLGENDE AFGØRELSE:

Eneste artikel

Den holdning, Fællesskabet skal indtage i Associeringsudvalget, der blev oprettet ved Europaaftalen mellem De Europæiske Fællesskaber og deres medlemsstater på den ene side og Den Tjekkiske Republik på den anden side, vedrørende vedtagelsen af et regionalstøttekort baseres på det udkast til afgørelse truffet af Associeringsudvalget, som er vedlagt denne afgørelse.

Udfærdiget i Bruxelles,

På Rådets vegne

Formand

BILAG

ASSOCIERING

MELLEM

DEN EUROPÆISKE UNION

OG DEN TJEKKISKE REPUBLIK

__________

- Associeringsudvalget -

AFGØRELSE Nr. .../2002 TRUFFET AF ASSOCIERINGSUDVALGET

MELLEM DE EUROPÆISKE FÆLLESSKABER

OG DERES MEDLEMSSTATER PÅ DEN ENE SIDE

OG DEN TJEKKISKE REPUBLIK PÅ DEN ANDEN SIDE

af

om vedtagelsen af et regionalstøttekort, som vil blive lagt til grund for vurderingen af regionalstøtte ydet af Den Tjekkiske Republik

ASSOCIERINGSUDVALGET HAR -

under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side, særlig artikel 64, stk. 4, litra a),

under henvisning til artikel 4, stk. 2, i gennemførelsesbestemmelserne til reglerne om statsstøtte i Europaaftalen, vedtaget ved afgørelse nr. 1/98 truffet af Associeringsrådet EU-Den Tjekkiske Republik den 24. juni 1998,

under henvisning til afgørelse nr. 3/2001 truffet af Associeringsrådet EU-Den Tjekkiske Republik den 8. marts 2001 om forlængelse med fem år af den periode, hvor Den Tjekkiske Republik betragtes som et område svarende til de områder i Fællesskabet, der er omhandlet i artikel 87, stk. 3, litra a), i traktaten om oprettelse af Det Europæiske Fællesskab, særlig artikel 2, tredje punktum, og

ud fra følgende betragtninger:

(1) I henhold til artikel 2 i afgørelse nr. 3/2001 forelægger Den Tjekkiske Republik senest seks måneder efter datoen for vedtagelsen af afgørelsen Europa-Kommissionen oplysninger om BNP pr. indbygger, harmoniseret på NUTS II-niveau.

(2) Den Tjekkiske Republiks tilsynsmyndighed for statsstøtte og Europa-Kommissionen har i fællesskab vurderet regionernes støtteberettigelse og den dertil svarende maksimale støtteintensitet med henblik på at opstille et regionalstøttekort på basis af Fællesskabets retningslinjer for statsstøtte med regionalt sigte [7].

[7] EFT C 74 af 10.3.1998, s. 9.

(3) I henhold til artikel 4, stk. 2, i gennemførelsesbestemmelserne sammenholdt med artikel 2, tredje punktum, i Associeringsrådet EU-Den Tjekkiske Republiks afgørelse nr. 3/2001 forelægges et fælles forslag for Associeringsudvalget, der træffer afgørelse derom.

(4) I henhold til Fællesskabets retningslinjer for statsstøtte med regionalt sigte er betingelserne for at kunne fravige bestemmelserne i traktatens artikel 87, stk. 3, litra a), opfyldt, hvis området - der svarer til en geografisk enhed på NUTS II-niveau - har et bruttonationalprodukt pr. indbygger målt i købekraftstandarder (BNP/KKS) på under 75 % af EU-gennemsnittet.

(5) I regioner, der falder ind under traktatens artikel 87, stk. 3, litra a), må regionalstøttens intensitet ikke overstige 50 % nettosubventionsækvivalent (NSÆ), undtagen i regionerne i den yderste periferi, hvor den kan være op til 65 % NSÆ. I NUTS II-regioner, der er støtteberettigede i henhold til artikel 87, stk. 3, litra a), og hvor BNP/KKS pr. indbygger overstiger 60 % af EU-gennemsnittet, må regionalstøttens intensitet ikke overstige 40 % NSÆ, undtagen i regionerne i den yderste periferi, hvor den kan være op til 50 % NSÆ.

(6) Tallene for BNP/KKS for hver region samt for fællesskabsgennemsnittet, der skal anvendes til analysen, skal referere til gennemsnittet i de sidste tre år, for hvilke der foreligger statistikker.

(7) Med en øvre grænse på 75 % NSÆ kan ovennævnte lofter eventuelt hæves med 15 procentpoint bruttosubventionsækvivalent (BSÆ), hvis det drejer sig om statsstøtte til små og mellemstore virksomheder [8] i litra a)-regioner.

[8] EFT L 107 af 30.4.1996, s. 4.

(8) Ligeledes i henhold til Fællesskabets retningslinjer for statsstøtte med regionalt sigte fastsættes der i hver medlemsstat et nationalt loft for befolkningsdækningen i regioner, der er støtteberettigede i henhold til artikel 87, stk. 3, litra c). Loftet fastsættes så højt, at det vil kunne omfatte alle regioner, der netop har mistet deres status som støtteberettiget i henhold til artikel 87, stk. 3, litra a), samt alle tyndtbefolkede områder. For visse af de regioner, der mister deres litra a)-status efter en revision af regionalstøttekortene og får litra c)-status, kan Kommissionen i en overgangsperiode på fire år acceptere, at de støtteintensitetslofter, som de pågældende regioner ville have være berettiget til under litra a), reduceres gradvist - lineært eller i hurtigere tempo - til de har nået det intensitetsloft, der svarer til deres nye status.

(9) I regioner, der falder ind under traktatens artikel 87, stk. 3, litra c), må regionalstøtteloftet ikke overstige 20 % NSÆ, undtagen i tyndtbefolkede områder eller i regionerne i den yderste periferi, hvor det kan være op til 30 % NSÆ. I regioner, der er støtteberettigede i henhold til artikel 87, stk. 3, litra c), som både har højere BNP/KKS og lavere arbejdsløshedsprocent end de respektive EU-gennemsnit, må regionalstøttens intensitet ikke overstige 10 % NSÆ, undtagen tyndtbefolkede områder eller i regionerne i den yderste periferi, hvor den kan være op til 20 % NSÆ. Undtagelsesvis kan der for regioner, som er omfattet af loftet på 10 % NSÆ, accepteres en støtteintensitet, der er højere, men ikke overskrider det normale loft på 20 %, hvis det drejer sig om regioner (på NUTS-III niveau eller derunder), som støder op mod en region med litra a)-status. Også her skal tallene for BNP/KKS for hver region samt for EU-gennemsnittet, der skal anvendes til analysen, referere til gennemsnittet i de sidste tre år, for hvilke der foreligger statistikker.

(10) Med en øvre grænse på 30 % NSÆ kan ovennævnte lofter eventuelt hæves med 10 procentpoint BSÆ, hvis det drejer sig om statsstøtte til små og mellemstore virksomheder [9]i litra c)-regioner.

[9] EFT L 107 af 30.4.1996, s. 4.

(11) Disse lofter udgør de øvre grænser for den samlede støtte, hvis der samtidig ydes støtte fra flere regionalstøtteordninger, uanset om støtten ydes med lokale, regionale eller nationale midler eller fællesskabsmidler. Inden for disse lofter tilpasses støtteintensiteten til de pågældende regionale problemers omfang og størrelse, som bør vurderes i sammenhæng med situationen i EU og i de lande, som EU har indgået Europaaftaler med.

(12) Den Tjekkiske Republik består af otte NUTS II-regioner. Ifølge de statistiske data, der foreligger for årene 1998-2000, har én af disse (Prag) et BNP/KKS pr. indbygger, der overstiger 75 % af EU-gennemsnittet. Prag-regionen, som også udgør en enkelt NUTS III-region, var imidlertid støtteberettiget i henhold til artikel 87, stk. 3, litra a), indtil 31. december 2001, og kan derfor betragtes som en region, der netop har mistet sin litra a)-status. Ifølge samme statistiske data har de syv andre tjekkiske NUTS II-regioner alle et BNP/KKS pr. indbygger på under 60 % af EU-gennemsnittet.

(13) I det foreslåede regionalstøttekort er derfor tildelt litra a)-status til alle NUTS II-regioner undtagen Prag. Loftet for regionalstøttens intensitet er fastsat således:

50 % NSÆ i NUTS II-regionerne Stiední echy og Moravskoslezsko,

49 % NSÆ i NUTS II-regionerne Severozápad and Strední Morava,

48 % NSÆ i NUTS II-regionerne Severovýchod and Jihovýchod og

46 % NSÆ i NUTS II-regionen Jihozápad.

De ovennævnte lofter hæves med 15 procentpoint BSÆ, hvis det drejer sig om støtte til små og mellemstore virksomheder.

(14) NUTS II-regionen Prag, der er en tidligere litra a)-region, tildeles litra c)-status. Da Den Tjekkiske Republik ikke ønsker at benytte sig af muligheden for at mindske støtteintensiteten gradvist i en overgangsperiode og da Prag også er en NUTS III-region, der støder op mod regioner med litra a)-status, fastsættes regionalstøttens intensitetsloft til 20 % NSÆ. Det ovennævnte loft hæves med 10 procentpoint brutto, hvis det drejer sig om støtte til små og mellemstore virksomheder.

(15) Den maksimale tilladte støtteintensitet i hver af de ovennævnte regioner som fastsat efter fælles vurdering af Den Tjekkiske Republiks tilsynsmyndighed for statsstøtte og Europa-Kommissionen er i overensstemmelse med Fællesskabets retningslinjer for statsstøtte med regionalt sigte -

TRUFFET FØLGENDE AFGØRELSE:

Artikel 1

NUTS II-regionerne Stiední echy, Moravskoslezsko, Severozápad, Stiední Morava, Severovýchod, Jihovýchod og Jihozápad betragtes som områder, hvor der kan ydes regional bistand svarende til de områder i Fællesskabet, der er beskrevet i artikel 87, stk. 3, litra a), i traktaten om oprettelse af Det Europæiske Fællesskab.

NUTS II-regionen Prag betragtes som et område, hvor der kan ydes regional bistand svarende til de områder i Fællesskabet, der er beskrevet i traktatens artikel 87, stk. 3, litra c).

Artikel 2

Intensitetsloftet for regionalstøtte fastsættes til 20 % nettosubventionsækvivalent i NUTS II-regionen Prag, til 50 % i NUTS II-regionerne Strední Cechy og Moravskoslezsko, til 49 % i NUTS II- regionerne Severozápad og Stiední Morava, til 48 % i NUTS II-regionerne Severovýchod og Jihovýchod og til 46% i NUTS II-regionen Jihozápad.

Intensitetsloftet for regionalstøtte i artikel 2, stk. 1, kan hæves med 10 procentpoint bruttosubventionsækvivalent ved statsstøtte til små og mellemstore virksomheder [10] i NUTS II-regionen Prag og med 15 procentpoint bruttosubventionsækvivalent i NUTS II-regionerne Strední Cechy, Moravskoslezsko, Severozápad, Strední Morava, Severovýchod, Jihovýchod og Jihozápad.

[10] EFT L 107 af 30.4.1996, s. 4.

De intensitetslofter for regionalstøtte, der er omtalt i artikel 2, stk. 1 og 2, udgør de øvre grænser for den samlede støtte, hvis der samtidig ydes støtte fra flere regionalstøtteordninger, uanset om støtten ydes med lokale, regionale eller nationale midler eller fællesskabsmidler.

Artikel 3

Denne afgørelse træder i kraft på dagen for vedtagelsen. Den udløber den 31. december 2006 eller på tidspunktet for Den Tjekkiske Republiks tiltrædelse af EU, hvis denne indtræder først.

Udfærdiget i Bruxelles,

På Associeringsudvalgets vegne

Formand